אדריאן דאנבר

אדריאן דאנבר (באנגלית: Adrian Dunbar; נולד ב-1 באוגוסט 1958) הוא שחקן ובמאי צפון אירי, אשר ידוע מהופעותיו בטלוויזיה ובתיאטרון. דאנבר היה שותף לכתיבה וכיכב בסרט "הקשיבו לשירי" משנת 1991, שהיה מועמד לפרס באפט"א לתסריט המקורי הטוב ביותר. דאנבר מוכר גם מהופעתו בתפקיד רפ"ק טד הייסטינגס בסדרת הדרמה "שחיתות" של BBC Two. דאנבר נולד וגדל באניסקילן (אנ') במחוז פרמנה בצפון אירלנד, הבכור במשפחה בת שבעה ילדים. הוא למד התחנך אצל ה-Presentation Brothers (אנ'), ואחר כך למד משחק בבית ספר גילדהול למוזיקה ודרמה בלונדון. דאנבר הופיע בסרטי קולנוע כמו "כף רגלי השמאלית", "משחק הדמעות" ו"הגנרל". בנוסף היו לו תפקידים ראשיים בסרטים "Triggermen", ‏"Shooters", ‏"How Harry Became A Tree" (עם קולם מיני), "ריצ'רד השלישי" ובסרט "גבעת הסודות". בטלוויזיה כיכב בפרק הראשון של הסדרה "המפצח" וגילם חשוד ברצח שסובל מאבדן זיכרון. הוא השתתף בפרק האחרון של הסדרה "A Touch of Frost" והופיע בסדרות בריטיות רבות בהן "אהבה קשוחה", "המפקח מורס", "חטוף", "חוק מרפי", "אפר לעפר" וב-2005 שיחק בהפקה מחודשת של הסדרה "The Quatermass Experiment". בתיאטרון הופיע דאנבר במחזה "The Shaughraun" ובמחזה "גולים" בתיאטרון אבי שבדבלין; במחזה "Real Dreams" ובמחזה "The Danton Affair" עם הלהקה השייקספירית המלכותית; במחזות "המלך ליר", "Pope's Wedding" ו-"Saved and Up To The Sun And Down To The Centre" בתיאטרון רויאל קורט; במחזה "Conversations on a Homecoming" בתיאטרון ליריק בבלפסט. הוא שיחק בתפקיד אוסקר ויילד במחזה "A Trinity of Two" בתיאטרון ליברטי הול בדבלין ובמחזה "בואינג בואינג" בלונדון ב-2007. דאנבר ביים את המחזה "פילדלפיה, הנה אני בא!" מאת בריאן פריל הפקה שזכתה לשבחי הביקורת. ב-2008 ביים וכיכב במחזה "Brendan at the Chelsea" מאת ג'נט בהאן, וגילם את דמותו של המחזאי האירי ברנדן בהאן (אנ'). המחזה הוצג בתחילה ב-2011 בתיאטרון ליריק בבלפסט, ובספטמבר 2013 הוצג בתיאטרון רו בניו יורק. הוא גילם את אופידיוס בהפקה הרדיופונית של ה-BBC למחזה "קוריולנוס". עוד שיחק בתפקיד אורח בסדרת התסכיתים "באלדי" ברדיו 4. על הבמה הופיע בדמות הצייר יאן ורמיר בעיבוד לתיאטרון של הרומן "נערה עם עגיל פנינה". ב-2008 שיחק דאנבר בתפקיד פיליפ קונולי בסרט "The Last Confession of Alexander Pearce". לצדו של דאנבר כיכב השחקן האירי קירן מקמנמין, והם הצטלמו לסרט ביער גשם מרוחק בצפון מערב טסמניה. ב-2012 הצטרף דאנבר לצוות השחקנים של הסדרה המשטרתית "שחיתות" וגילם את רפ"ק טד הייסטינגס. הוא המשיך לגלם את התפקיד בעונה השנייה של הסדרה ששודרה ב-2014 ובעונה השלישית ב-2016. עוד בתיאטרון ביים דאנבר מחזות לפסטיבל בקט (Happy Days Enniskillen International Beckett Festival). בעונה השנייה של הסדרה "אפר לעפר" שיחק דאנבר בדמות מסתורית בשם מרטין סאמרס. ב-2014 שיחק בתפקיד הראשי בדרמה הקומית של ה-BBC "וולטר". ב-1986 התחתן דאנבר עם השחקנית האוסטרלית אנה ניי (Nygh). יש לו בת אחת ובן חורג. הוא חי בקראוץ' אנד שבצפון לונדון. ביוני 2009 הוענק לדאנבר תואר דוקטור לשם כבוד מטעם אוניברסיטת אולסטר (אנ') כהוקרה על תרומתו לתחום המשחק. מדיה וקבצים בנושא אדריאן דאנבר בוויקישיתוף אדריאן דאנבר, במסד הנתונים הקולנועיים IMDb (באנגלית) אדריאן דאנבר, באתר AllMovie (באנגלית) אדריאן דאנבר, במסד הנתונים הקולנועיים KinoPoisk (ברוסית) אדריאן דאנבר, באתר MusicBrainz (באנגלית) Janet Maslin (19 בינואר 1992). "Hear My Song (1991) Review/Film; Irish Tenor Is Focus Of Intrigue and Blarney". הניו יורק טיימס. {{cite web}}: (עזרה) Kennedy, Maev. "Happy Days festival's Beckett treats to include a German Godot". The Guardian. BBC website Retrieved 10 August 2014 Honorary Degree for Leading Ulster Actor Dunbar University of Ulster, 30 June 2009